text: فن المسرح او المسرح (او تياترو, من اصل طليانى: Teatro) هو واحد من اهم الفنون اللى كتير بيتسمى ابو الفنون لان المسرح بيعتمد على كتير من الفنون التانية زى المزيكا و الشعر -خصوصا فى المسرح الغنائى - و كمان بيستخدم فن الرسم و ده فى رسم الخلفيات الخاصة بالمناظر فى العروض و الديكورات المختلفة فى العروض ,ده طبعا غير فن التمثيل اللى هو اساس المسرح. فن المسرح من الفنون القديمة جدا و ده كان موجود بقوة عند الرومان و اشتهرت المسارح جدا فى العصور الرومانية, اللى لسة لحد النهارده باسمهم زى المسرح الرومانى اللى موجود فى اسكندرية.